ઈસ્લામાબાદ- પાકિસ્તાનના વિદેશપ્રધાન શાહ મહમૂદ કુરેશીએ આજે ઈદના પ્રસંગે પત્રકાર પરિષદને સંબોધન કર્યું હતું. પોતાના સંબોધનમાં કુરેશીએ ફરીવાર કશ્મીરનો ઉલ્લેખ કર્યો હતો અને જણાવ્યું કે, ભારત અને પાકિસ્તાન વચ્ચે કશ્મીર મુદ્દાનું સમાધાન ચર્ચાથી લાવવામાં આવશે. શાહ મહમૂદ કુરેશીએ કહ્યું કે, કશ્મીરમાં લોકોની હત્યા કરવામાં આવી રહી છે. વધુમાં કુરેશીએ કહ્યું કે, કશ્મીરની સ્થિતિ બાકી દુનિયાથી અલગ છે અને એ વાસ્તવિકતા છે. કશ્મીરમાં જે રાજકીય આંદોલન ચાલી રહ્યું છે તે માનવાધિકારના મુદ્દે ચાલી રહ્યું છે. તેનાથી દુનિયા પરિચિત છે.